tomron87/hebrew-wikipedia-sentences-corpus huggingface dataset:
קוסטנז - הכלב הנאמן של אורסון ואוליביה, אשר נקרא על ידי משפחתו האנושית כלוכד החולדות הטוב ביותר בכל לונדון.
פליבאג - פליבאג הוא יתום צעיר שחבר עם אורסון ואוליביה.
הוא מבלה את זמנו ברציפים בניסיון למצוא דרכים להרוויח כסף, תוך שהוא מתרברב בכישרונות הכוזבים שלו.
הוא מאוהב באוליביה, למרות שהיא מתייחסת אליו רע, מתעקשת שהיא מחבבת רק את אורסון.
טדי - טדי הוא יתום צעיר שחבר עם אורסון ואוליביה.
מכל הקבוצה, טדי הוא היחיד שיכול לקרוא ולכתוב, ובדרך כלל הוא זה שמספר לאחרים את החדשות ברחבי העיר כשהוא עובד כנער עיתון.
ריקי דריפנוס - ריקי הוא יתום צעיר שמעריץ גדול של שרלוק הולמס, עוקב אחר כל המקרים שלו ואפילו חובש כובע צבי ממש כמו שרלוק עצמו.
הוא גם ידוע כבעל קול שירה נהדר, משתמש בו כדי להרוויח כסף.
פרוגי - פרוגי היא יתומה בלונדינית צעירה שמתפרנסת כאמן רחוב, העוסקת באקרובטיקה.
היא גרה עם טדי ופליבאג.
פירפייס - פירפייס הוא יתום שמנמן וקירח, שמבלה את זמנו במכירת גפרורים ברחוב.
התחביב האהוב עליו הוא לאכול כל מיני מאכלים טעימים, במיוחד פודינג ועוגות.
מפקח ראשי לסטריד - לסטריד הוא מפקח טיפש ולפעמים לא כשיר עבור הסקוטלנד יארד.
בכל פעם שהוא מצטלב עם אורסון ואוליביה, הוא בדרך כלל לא שם לב למה שהם אומרים לו, תמיד אומר שיש לו שליטה על החקירה.
שרלוק הולמס וד"ר ווטסון - שרלוק הולמס וד"ר ווטסון הם צמד בלשים מפורסם, שפותרים כל מיני תעלומות, הודות לשיטת החשיבה הדדוקטיבית של הולמס.
יותר מפעם אחת, הולמס וווטסון אכן עזרו לאורסון ולאוליביה, ובניגוד ללסטריד, הבלשים נוטים להאמין לכל מה שהיתומים מספרים להם.
המלכה ויקטוריה - המלכה ויקטוריה היא שליטת האימפריה הבריטית.
במהלך ההרפתקאות שלהם, אורסון ואוליביה מצטלבים איתה יותר מפעם אחת.
רובקס החתוך - רובקס הוא רוצח שטני אשר נתפס על ידי שרלוק הולמס, בעזרתם של אורסון ואוליביה.
בהמשך הוא מורשע ב-7 מקרי רצח, אך מצליח להימלט ונשבע נקמה בבלש וביתומים על שהכניסו אותו לכלא.
הוא נתפס מחדש על ידי הולמס, לאחר שניסה להרוג את אורסון ואוליביה.
גרג - גרג הוא בנו של בעל חנות העופות המקומי ומנהיג כנופיה יריבה שמתנגדת לעיתים קרובות לאורסון, אוליביה וחבריהם.
באחד הפרקים שבו הופיע בן דודו, נראה שהוא ואוליביה נקלעו לסיפור רומאו ויוליה, אך בסוף נראה שהוא לא חיבב אותה.
אורפיאוס הוא ציור שמן על בד משנת 1628 מאת הצייר הפלמי רולנדט סוורי .
היצירה מתארת את דמותו של אורפיאוס, המוזיקאי המיתולוגי המופיע ב"מטמורפוזות" של אובידיוס, כשהוא פונה במבטו לעבר הצופה.
סוורי הציג אותו מנגן בכינור ולא בלירה, כפי שמופיע במסורת הקלאסית.
סביב הדמות נפרש נוף אידילי ומיתולוגי המאוכלס בבעלי חיים רבים, חלקם אקזוטיים וחלקם מקומיים, המתקבצים סביב המוזיקאי ונשבים בקסמו.
הציור מתאפיין בצבעים ערפיליים, בצללים עמוקים ובשילוב של מציאותיות עם יסודות דמיוניים, והוא שמור באוסף הגלריה הלאומית בלונדון.
במרכז הקומפוזיציה מתואר אורפיאוס המנגן בכינור, כשלצדו אריה ולביאה השוכבים ברוגע, תרנגול המנקר בענף ושקנאי אפור־נוצות השרוי כמי בחלום.
מאחוריהם תאו מפנה את ראשו לעבר הצלילים ומבהיל את הצבי שלצדו, בעוד יען מציץ מבין הצמחייה.
במרכז הנוף זורם פלג מים שבו משכשכים ברווזים, אווזים וברבורים, ובקרבתם סוס לבן בוהק וגמל המתבוננים לעבר פיל לבן.
עגור מפואר בעל כתר נוצות מוצב סמוך למפל קטן, ואילו שועל רובץ בנחת ליד איילים ופרות.
חזיר בר חופר בין השיחים וזאב עומד לצד גמל נוסף.
מעליהם מתעופפים עופות רבים: אווזים, חסידות גבוהות רגליים ותוכי צבעוני.
סוורי שילב את הדמות המיתולוגית בנוף עשיר בחיות מכל הסוגים, והציג אותן כקיום הרמוני בצוותא.
הציור מבוסס על הסיפור המיתולוגי של אורפיאוס, אשר נגינתו כבשה לא רק בני אדם אלא גם חיות, עצים ואף את האלים.
סוורי הדגיש את עוצמת המוזיקה באמצעות האווירה המיסטית והצבעים הערפיליים, ובאמצעות יצירת מרחב שבו חיות שונות זו מזו מתקיימות בשלום.
בעלי החיים אינם רק עיטור ציורי אלא סמל לאידיאל של הרמוניה בטבע.
מעבר לכך, ניתן לראות בציור אמירה פוליטית: בתקופתו של סוורי נשלטו ארצות השפלה בידי ספרד ונאבקו על עצמאותן.
הצגת בעלי חיים עוינים החיים יחדיו בשלום עשויה לשמש אלגוריה לקריאה לפיוס ולשלום, המושג באמצעות אמנות ומוזיקה.
סוורי שהה בחצרו של הקיסר רודולף השני בפראג, שם צייר ורשם בעלי חיים מתוך גן החיות הקיסרי.
רישומים אלו שימשו אותו בבואו ליצור יצירות מיתולוגיות רבות, ובהן שיבץ בעלי חיים אקזוטיים לצד דמויות קלאסיות.
בציור אורפיאוס באה לידי ביטוי יכולתו לשלב בין ריאליזם מדויק לבין חזון מיתי, וליצור נוף שבו הטבע מקבל אופי אלגורי.
היצירה משתייכת למסורת האמנותית שבה מתואר אורפיאוס כמנצח על עולם החי והטבע, אך סוורי חידש באמצעות השפע הרב של בעלי החיים והצגת אורפיאוס עם כינור.
שילוב זה בין מסורת קלאסית לידע טבעי ולחידוש אישי מייחד את גרסתו של סוורי בהשוואה לייצוגים אחרים של אורפיאוס בתולדות האמנות.
אורסקום הוא תאגיד רב-לאומי מצרי הפעיל ביותר מ-25 מדינות, הנמצא בבעלות משפחת סוויריס.
החברה נוסדה כחברת בנייה במצרים בשנת 1976 על ידי אונסי סאוויריס, איש עסקים נוצרי קופטי.
זו הייתה החברה השנייה שהוקמה על ידו, לאחר שחברת בנייה שהקים במצרים עילית בשנת 1950, הולאמה על ידי גמאל עבד אל נאצר בשנת 1961.
בשנת 1979 הצטרף לחברה בנו הבכור של אונסי סאוויריס - נגיב סאווירס, לאחר שסיים לימודי הנדסה במכון הטכנולוגי של ציריך; וב-1982 בן נוסף נאסף סוויריס, לאחר שסיים לימודי כלכלה באוניברסיטת שיקגו, יחד עם הבן השלישי סמיח.
הם הובילו את הצמיחה והרחבת תחומי פעילותה והיא הפכה לאחד התאגידים הגדולים ביותר במצרים והמעסיקה הגדולה ביותר במגזר הפרטי במדינה.
בין תחומי הפעילות אליה נכנסה החברה היו: תחבורה, טכנולוגיית מידע, מדיה ותקשורת סלולרית.
בסוף שנות ה-90 הוחלט לפצל חברת "אורסקום" לחברות תפעוליות נפרדות: "אורסקום טלקום הולדינג" (OTH), "אורסקום תעשיות בנייה" (OCI), "אורסקום מלונות ופיתוח" ו"אורסקום טכנולוגיות מערכות" (OTS).
במקביל חילקו ביניהם האחים את תחומי האחריות, האח הבכור נגיב הוביל את פעילות טכנולוגיית מידע, המדיה והתקשורת סלולרית; האח השני קיבל אחריות על עסקי המלונות ובין השאר הוביל את הקמת עיר הנופש עיר הנופש אל גונה שלחוף הים האדום, 20 ק"מ צפונית לעיר ע'רדקה.
ובמקום נבנו אלפי חדרי מלון ובתי נופש.
האחר הצעיר נאסף הוביל את עסקי הבנייה וה
אוֹרקל (מלטינית: Orare, "לדבר") הוא נביא או כת, פגניים בדרך כלל, המתנבאים על העתיד לבוא בהשראת האל.
בדומה לשאר העמים בעולם העתיק, היוונים והרומאים נמשכו לתחום ניבוי העתיד.
שליטים ופשוטי העם ביקשו לעמוד על כוונות האלים ולנהוג בהתאם להן.
במקדש זאוס באולימפיה ובמקדש אפולו האיסמני בתבאי, התקיימו ניחושים.
אורקל קדום ומפורסם היה בדודונה, וניחשו שם לפי רשרוש העלים בחורשה הקדושה.
להשפעה יתרה זכה האורקל מדלפי שבו דיבר האל מפיה של פיתיה, כוהנת שהייתה ממלמלת דברי נבואה סתומים.
ישנם חמישה סוגים שונים של אורקלים:
האורקל של דלפי (דוברת הנבואות של אפולו), האורקל של חורשת דודונה, האורקל של מערת טרופוניוס, האורקל של מערת הסיבילה מארית'רה (שנהגה לתת נבואות בתור תשבצים), וספרי הסיבילות, שהקיסר טרקווינוס סופרבוס נהג להיוועץ בהם בשעת סכנה.
אורקל מופיע בספר "הסיפור שאינו נגמר", מאת מיכאל אנדה.
הנער אטריו משבט ירוקי העור נשלח אל האורקל הדרומי, כדי לקבל שם את המענה שיציל את הקיסרית הילדותית ועמה את כל ממלכת פנטסיה מן החידלון המכלה אותה.
האורקל הדרומי בסיפור הוא קול בלבד, ללא גוף, המזמר בחרוזים ומבין רק שאלות המוצגות גם הן בחרוזים.
אטריו מצליח לקבל מן האורקל את התשובה האחרונה, לפני שהחידלון מכלה גם אותו.
האורקל מופיע בסדרה "מכושפות", שם הוא אישה צעירה המסייעת לנבל הראשי.
האורקל מופיע בסדרת "פרסי ג'קסון והאולימפיים" כישות נקבית המתגוררת בעליית גג של מחנה החצויים.
כאשר כמה מחברי המחנה יוצאים למסע חיפושים המנהיג של המסע עולה לעליית הגג פיתיה מנבאת נבואות בחרוזים.
בסדרת הסרטים "מטריקס" מופיעה האורקל כישות מסתורית במטריקס המסייעת להתנגדות האנושית.
בספרי "הארי פוטר" מופיע המושג "אורקל החלומות" בשיעורי חיזוי העתיד עם הפרופסור טרלוני, והוא ספר עב-כרס המשמש כמעין מילון מושגים לפירוש חלומות.
בספר "האורקל הנסתר" שכתב ריק ריירדן, העלילה מתבססת על אורקל שנעלמה.
בסרט "אלאדין ומלך הגנבים", האורקל מופיעה בתור מתנה שאלאדין ויסמין קיבלו כמתנת חתונה - מגדת עתידות שנראית כהולוגרמת אור שעונה על שאלות - והיא אומרת: "שאלה אחת, תשובה אחת..."
בסדרה "הוויקנגים" מופיע האורקל כמעניק נבואות לגיבורי הסיפור.
אורקל היא חברת תוכנה אמריקאית רב־לאומית מהגדולות בעולם, הידועה בעיקר בשל פיתוח שניים ממסדי הנתונים המובילים בעולם: אורקל ו־MySQL.
בנוסף לכך מוכרת החברה שירותי מחשוב ענן ותוכנה ארגונית בתחומים שונים: ERP, ניהול משאבי אנוש, ניהול קשרי לקוחות, ועוד.
בנוסף, בעקבות רכישת סאן מיקרוסיסטמס, אורקל מייצרת חומרה והיא הבעלים של שפת התכנות Java.
אורקל נוסדה בשנת 1977 על ידי לארי אליסון ביחד עם שותפיו בוב מיינר ואד אוטס, לאחר שהושפע ממאמרו החלוצי של אדגר קוד, בו הוצג הרעיון של מסד נתונים רלציוני.
בשנת 1979 הוחלף שמה ל־Relational Software, Inc ובשנת 1983 הוחלף שוב, הפעם ל־Oracle Systems Corporation, כשם מוצר הדגל שלה.
במרץ 1986 הפכה החברה לחברה ציבורית.
בשנת 1995 שינתה החברה את שמה לשמה הנוכחי, Oracle Corporation.
חלק מהצלחתה המוקדמת של החברה נובע מכתיבת התוכנה שלה בשפת C, שאיפשרה התקנה של התוכנה בשלל מערכות הפעלה שתמכו בשפה זו.
בשנת 2005 רכשה אורקל את חברת PeopleSoft, יצרנית מערכת ERP ובעלות זכויות על מוצרים של חברת Vantive.
בשנת 2006 נרכשה חברת Siebel, יצרנית מערכת לניהול קשרי לקוחות.
בשנת 2008 רכשה את חברת BEA Systems.
ב־20 באפריל 2009 נחתם הסכם בין אורקל לבין סאן מיקרוסיסטמס, לפיו תקנה אורקל את סאן מיקרוסיסטמס תמורת 7.4 מיליארד דולר.
רכישה זו מבצרת את מעמדה של אורקל כשחקנית משמעותית בעולם ה־Java וכמתחרתה הגדולה של מיקרוסופט.
הרכישה הסתיימה ב־27 בינואר 2010 לאחר אישור רשות ההגבלים העסקיים של האיחוד האירופי.
בשנת 2014 פרש אליסון מתפקיד המנכ"ל.
במקומו מילאו את התפקיד במשותף צפרא כץ ומארק הארד.
בשנת 2019 פרש הארד מהחברה וצפרא כץ המשיכה בתפקיד המנכלי"ת.
בדצמבר 2021 הודיעה החברה על רכישת חברת הנתונים הרפואיים תמורת 28.3 מיליארד דולר.
נכון לשנת 2022, מועסקים בחברה כ־132,000 עובדים ביותר מ־145 סניפים ברחבי העולם.
ב-10 בספטמבר 2025 זינק שווי החברה ב-40% אחר רצף של עליות, והפך את בעל השליטה, לארי אליסון, לאיש העשיר בעולם.
ב-22 בספטמבר 2025 הודיעה חברת אורקל על החלפתה של המנכלי"ת צפרא כץ בשני מנכלי"ם משותפים, קליי מגוירק, נשיא חטיבת תשתיות הענן של אורקל, ומייק סיציליה, נשיא חטיבת התעשייה של אורקל.
בין מוצריה הבולטים ניתן לציין את:
חבילת eBusiness – יישום ERP לניהול פיננסי, ייצור ומשאבי אנוש.
בעקבות רכישת סאן מיקרוסיסטמס עברו לבעלותה כל מוצרי סאן ובהם:
שפת התכנות הפופולרית Java, שבה היא עושה שימוש ב־JSP.
חבילת היישומים המשרדיים בקוד פתוח אופן אופיס.
Opera לניהול אירוח ובתי מלון.
MICROS Simphony לניהול נקודות מכירה (POS).
באוגוסט 2010 הגישה חברת אורקל תביעה משפטית כנגד חברת גוגל.
על פי אורקל, גוגל הפרה את קניינה הרוחני של אורקל בטכנולוגיית Java, בכך שהשתמשה בה במערכת ההפעלה אנדרואיד שגוגל פיתחה.
מנגד טענה גוגל כי אין קניין רוחני על שפה, ולא ניתן להחיל זכויות יוצרים על ממשקי API.
במאי 2016 קבע חבר המושבעים בבית המשפט הפדרלי בסן פרנסיסקו כי השימוש של גוגל בשפת התכנות נחשב שימוש הוגן.
באפריל 2021 קיבל בית המשפט העליון של ארצות הברית את עמדתה של גוגל בסכסוך זה.
חברת הבת Oracle Israel הוקמה ב־1996 ומשמשת כזרוע השיווק, התמיכה, היישום וההדרכה לסל הפתרונות המלא של Oracle.
כיום מונה Oracle ישראל למעלה מ־500 עובדים ב־3 מרכזי פעילות; בפתח תקווה, הרצליה ובאר שבע.
מרכז הפיתוח המקומי, המעסיק מעל 250 מקצועני תוכנה, התגבש סביב גרעין הצוות המקורי של חברת Demantra, שמוזגה ב־2006. מאז נוספו חטיבות פיתוח התוכנה של Sun ישראל, מומחי פיתוח ה־BI של HyperRoll, מומחי אינטגרציית התקשורת של convergin ומומחי ניהול הפרויקטים של Primavera.
כמו כן, התפתחה בישראל קהילת מפתחים עצמאיים בטכנולוגיות Oracle, המונה מעל ל־12,000 מקצוענים.
קהילה זו משרתת בסיס לקוחות של יותר מ־2,500 חברות וארגונים, ומקבלת תמיכה רצופה מהחברה במידע, השתלמויות, קורסים ותמיכה ארגונית – הכוללת ערוץ תקשורת ישיר בין המפתחים והמיישמים לבין מומחי החברה העולמית.
בספטמבר 2019 הודיעה אורקל כי תקים בישראל חוות שרתים בעלות של כ-200 מיליון דולר, שתתפרש על פני שני מתקנים – מסיבות של יתירות ושרידות.
מתקן אחד נחנך באוקטובר 2021 בהר חוצבים בירושלים בשיתוף עם חברה ישראלית – בינת דאטה סנטרס.
התשתית תהיה זמינה הן לשוק הפרטי והן לשימוש ממשלתי.
בכך, אורקל נהפכה לשחקנית הבינלאומית הראשונה מתחום הענן שפתחה אתר ישראלי, כשבעקבותיה אמזון ו-גוגל שמקימות אתר ישראלי כחלק מפרויקט נימבוס.
במאי 2006 נודע כי אורקל רוכשת את חברת דימנטרה הישראלית ב-45 מיליון דולר.
דימנטרה מפתחת מערכות לחיזוי ביקושים למוצרים של חברות.
באוקטובר 2008 עם רכישת חברת פרימוורה לניהול פרויקטים, אורקל קיבלה מרכז פיתוח בישראל.
חברת פרוסייט הישראלית שנרכשה ב-2006 על ידי פרימוורה תמורת כ-45 מיליון דולר.
בספטמבר 2009 רכשה אורקל את חברת הייפרול הישראלית שעוסקת בתחום הבינה העסקית ופיתחה אלגוריתם לביצוע סיכומים אנליטיים במסדי נתונים.
בפברואר 2016 רכשה אורקל את החברה הישראלית "ראבלו", שנתנה לחברות שירות של מפעיל וירטואלי במחשוב ענן, תמורת 430 מיליון דולר.
ב-2019 אורקל לאחר כשלוש שנות פעילות, סגרה את הפעילות של חברה זו.
באפריל 2016 רכשה אורקל את חברת Crosswise הישראלית, העוסקת בניתוח נתוני משתמשים ברשת, תמורת כ־50 מיליון דולר.
אורק (לטינית: Orc) הוא יצור בדיוני רשע, המופיע בספרי פנטזיה ובמשחקי תפקידים, כשהידוע בהם הוא מבוכים ודרקונים.
משמעות המילה "אורק" בלטינית היא שד או יצור השייך לעולם השאול.
המונח השתרש במאה העשרים בזכות סיפורי הארץ התיכונה של ג'.ר.ר.
טולקין, אשר תיאר את האורקים כחיילי כוחות הרשע הצבאיים של סאורון, שר ואדון האופל.
"אורק" משמש לעיתים כמילה נרדפת לגובלין.
במיתולוגיה הרומית היה אורקוס שם נרדף לפלוטו, אל השאול.
נראה שהשם אורקוס התייחס לצדדים האכזריים והמענישים של אל זה.
פליניוס הזקן תיאר אורקים כמפלצות ים גדולות שיניים.
המשורר האיטלקי לודוביקו אריוסטו נתן את השם "אורק" למפלצת הים אשר שבתה את העלמה אנג'ליקה, ושבה נלחם הגיבור רוג'רו, רכוב על גבי היפוגריף.
ממפלצת זו נגזר שמו של הדולפין הטורף "אורקה" הידוע גם כ"לווייתן קטלן".
במיתולוגיה של ויליאם בלייק ניתן השם "אורק" למפלצת דמוית אנוש, בעלת מאפיינים חיוביים דווקא.
טולקין חידש את המושג ונתן אותו כשם לאחד הגזעים המאכלסים את הארץ התיכונה בלגנדריום שלו, כדמויי אנוש שוכני יבשה.
הם מלוכלכים ומכוערים, אכזריים ואלימים, אומללים וקודרים.
ביכולתם אך ורק להרוס, והם יצורים שטופי שנאה אפילו כלפי בני מינם.
מקורם המוחלט של האורקים אינו ברור.
בעוד שבנו של טולקין, כריסטופר טולקין, כתב בסילמריליון שהאורקים נוצרו מבני לילית שעונו ועוותו בידי מורגות', טולקין מעולם לא קבע חד משמעית מהו מקורם.
מקורות אפשריים הם אכן בני לילית, אך גם בני אדם, איינור נאמנים למורגות', או אולי הכלאה של כל השלושה.
לכל אחת מן האפשרויות נקודת חוזק וחולשה.
בהתאם, השאלה אם האורקים הם בני אלמוות או לא היא שאלה פתוחה.
אם אכן מקורם של האורקים מבני לילית או מאיינור, אזי האורקים הם בני אלמוות (שכן מורגות' לא יכול היה לשנות את גורלם), אך אם מקורם הוא מבני אדם או מהכלאה בין בני אדם לבני לילית או איינור, אז יכול להיות שהם בני תמותה.
עם זאת, ניתן להרוג את האורקים בלחימה.
לאחר מפלת מורגות', הן סאורון והן סרומן בשלב מאוחר יותר השתמשו בהם כחיילים.
ידוע במיוחד גזע ה"אורוק-האי", זן גדול ומפותח יותר של אורקים שהופיע במהלך העידן השלישי, אותו טיפח סאורון ומאוחר יותר נוצלו גם על ידי סארומן.
ככלל, באין שר-אופל להנהיג אותם נוטים האורקים להימלט אל מקומות מסתור ומהווים איום מועט על סביבתם.
עם זאת קיימת הדוגמה של עיר האורקים גונדבד, שאינה מצייתת לתבנית זו.
בספרים מסוימים שמתארים את הארץ התיכונה האורקים נקראים גובלין, ולמרות זאת שאר הגזעים קראו להם אורקים.
בשפה סִינְדַרִין נקראים אורק בשם אוֹרְךְ (ברבים: אירך).
במבוכים ודרקונים מגלמים אורקים כמעט תמיד דמויות של נבלים ומשמשים כאחת המפלצות הבסיסיות והנפוצות במשחק (לצד שלדים אל-מתים וגובלינים).
לשחקן יש את האופציה לשחק חצי אורק, בן תערובת בין אורק לאדם, או במקרים נדירים, בין אורק לאֶלְף.
אורקים בסדרת משחקי המחשב Warcraft
בסדרת משחקי המחשב המצליחה Warcraft, אשר נוצרו בידי חברת המשחקים Blizzard, האורקים משחקים תפקיד מרכזי.
בעולם של וורקראפט האורקים משתייכים לסיעת ההורד לה משתייכים גם אלפי הדם, האלמתים, הטאורנים, הגובלינים והטרולים.
האורקים, לפי העלילה באו מהכוכב אאוטלנד בהנהגתו של גולד'אן, המכשף האורקי הראשון.
השער לאאוטלנד נוצר על ידי הקוסם העוצמתי מדיו, דרכו האורקים הגיעו לאזורות לראשונה.
כשהאורקים הגיעו התחילה המלחמה הראשונה מול בני האדם, שעליה מבוסס המשחק "וורקראפט: אורקים נגד בני אדם".
האורקים כמו בשאר הסיפורים עליהם (בשר הטבעות למשל) הם האויבים הנצחיים של האדם.
להבדיל מהאורקים הידועים לשמצה אצל טולקין ובמבוכים ודרקונים, בוורקראפט האורקים הם יצורים מפותחים ותרבותיים, אם כי תרבותם, המבוססת על שאמאניזם, שונה מתרבות בני האנוש באזרות'.
הם עשויים לחיות במושבות, וניחנים ביכולת בנייה, לחימה, אימון וכישוף, שאינה נופלת מזו של בני האדם.
עורם ירוק או שחום, ובפיהם ניבים בולטים, הקטנים במעט מאלו של חזיר.
אורציל (Uracil) הוא בסיס חנקני, נגזרת של פירימידין, המהווה מרכיב מרכזי ב-RNA.
אורציל מסומן בגנטיקה באות U.
אורציל בודד וסונתז לראשונה בשנת 1900 מתאי זרע של דג מליח.
כשאורציל נקשר לפחמימה ריבוז בקשר גליקוזידי מתקבל הנוקלאוזיד אורידין (Uridine).
כשאורידין נקשר לקבוצת זרחה מתקבל הנוקלאוטיד אורידין מונופוספט (UMP); הלה משתתף באופן ישיר בבניין ה-RNA.
אורציל הוא הבסיס החנקני היחיד אשר מופיע אך ורק ב-RNA ולא ב-DNA.
הבסיס המקביל לו ב-DNA הוא תימין.
אורציל זהה כמעט לחלוטין בהרכבו הכימי לתימין.
ההבדל בין אורציל לתימין הוא בקבוצת מתיל הקיימת בתימין וחסרה באורציל.
בדומה לתימין נקשר אורציל בזיווג בסיסים לאדנין באמצעות שני קשרי מימן (RNA הוא אמנם לרוב חד-גדילי אך במרבית המקרים ייווצרו על גבי ה-RNA מבנים שניונים, כגון סליל אלפא, אשר מתבססים על קשרי מימן, ולעיתים מולקולת ה-RNA תקיים קשרי מימן עם מולקולת RNA אחרת.
כמו כן, בזמן תהליכי השעתוק והתרגום נדרש זיווג בסיסים עם ה-DNA ועם הריבוזום, בהתאמה; בנוסף קיימים סוגי וירוסים אשר החומר התורשתי שלהם הוא מסוג RNA דו-גדילי).
לאורציל יש נטייה גדולה יותר מתימין להפוך לציטוזין, דבר היכול להוות גורם למוטציות גנטיות, אולם מכיוון ש-RNA היא מולקולה זמנית, בעלת אורך חיים קצר (דקות אחדות עד מספר ימים), הדבר אינו מהווה לרוב הפרעה.
אורפנד לנד (Orphaned Land, בעברית "ארץ יתומה") היא להקת פרוגרסיב מטאל ישראלית, הידועה כחלוצה בסגנון האוריינטל מטאל.
הלהקה נוסדה ב-1991 על ידי קובי פרחי ואורי זילכה, תחילה בשם "Resurrection" ("תחייה").
אף על פי שהחלו את דרכם כלהקת דת'-דום, חברי ההרכב הושפעו ממגוון סגנונות ובפרט מוזיקת עם יהודית ומזרח תיכונית.
כיום הם שמים דגש על שילוב בין אלמנטים יהודיים ומוסלמים, בין אם מבחינה מוזיקלית ובין אם בעזרת מלל השירים שלהם, העוסקים ברוחניות, דת (כולל פסוקים מהתנ"ך, מהברית החדשה ומהקוראן), מיתולוגיה וחיי האדם.
במשך רוב שנות פעילותה, הלהקה לא פרצה למעגל המודעות הרחב בישראל, אך היא הגיעה למודעות בינלאומית וצברה פופולריות גדולה בעיקר בטורקיה ובמדינות ערב, אף על פי שהשמעתה שם היא לרוב בלתי חוקית, ואף אפשרה את הורדת המוזיקה שלה בחינם במדינות שבהן נאסר למכור את אלבומיה.
חברי הלהקה מתגאים מאוד בבסיס המעריצים שלהם ממדינות אלה השומע אותם במחתרת.
הלהקה מכנה את עצמה לעיתים "בית כנסת למטאליסטים", ואת הז'אנר שבמסגרתו היא פועלת – "אוריינטל מטאל".
אורי זילכה וקובי פרחי היו כבני 16 כשהקימו את הרכב הדת' מטאל "Resurrection" בשנת 1991. פרחי נולד ביפו אך עקר עם משפחתו לבת ים שם גר זילכה.
כבר אז הכירו כמה מהאנשים שמלווים את הלהקה עד היום.
מיאסניקוב כתב בשיתוף עם הלהקה את המילים לשיריהם בכל האלבומים שלהם, ואילו אחיו הצעיר של אורן, חן בלבוס, שימש לימים כגיטריסט שני מחליף בלהקה.
הלהקה החלה להתעצב כאשר בשנת 1992 הצטרף אליה המתופף סמי בכר, והגיטריסטים מתי סוטיצקי ויוסי "סאסי" סהרון, שניהם מפתח תקווה.
בתקופה הזו החלו חברי הלהקה לאמץ לעצמם השפעות אתניות ומזרח-תיכוניות"
עם התייצבות הלהקה בהרכב הראשון שלה, גילו חבריה כי גם בארצות הברית קיים הרכב בשם "Resurrection", ובמקביל החליטו שהגיע הזמן לשנות את שמה לשם בוגר יותר שייצג את הכיוון שפנו אליו.
זילכה בחר להשתמש במונח "ארץ יתומה", הלקוח משירו של יהודה פוליקר "רוחות מלחמה", וכך שינתה הלהקה את שמה ל-"Orphaned Land".
לטענת זילכה, המוזיקה של פוליקר השפיעה רבות על הסגנון שלו.
במקביל החלו לעבד חלק מהטקסטים שכתב מיאסניקוב לבדו או בשיתוף עם פרחי.
מיאסניקוב טען שבשומעו את הביצועים הסופיים של השירים שכתב, התקשה תחילה לזהות כי המבצעים הם אכן אורפנד לנד וכי הטקסטים נכתבו תחת ידיו.
באותה תקופה החלה הלהקה לצבור תאוצה - תחילה במופעים במועדונים שונים וביניהם הרוקסן בתל אביב, אחר כך גם בהקלטת הדמו "The Beloved's Cry", ואף במופעי פתיחה ללהקות כמו קת'דרל ותיאמת.
באותה תקופה עשו לעצמם חברי הלהקה שם של מושכי-צרות, ופרחי אף נקלע לעימותים עם לירון תאני, אז תקליטן מועדון הרוקסן.
הלהקה חתמה בלייבל הצרפתי "Holy Records", ובו הפיקה בשנת 1994 את האלבום הראשון שלה- Sahara.
האלבום הורכב בחלקו משירים שכבר הופיעו בדמו שקדם לו, ובחלקו משירים מקוריים.
כבר באלבום זה ניכרת ההשפעה של המוזיקה האתנית-מזרחית על הלהקה, אף כי האלבום נטה לכיוון דת'-דום יותר מכל יצירותיה המאוחרות.
הלהקה סיימה להפיק את אלבומה השני, "El Norra Alila", בשנת 1996. האלבום היה מפותח מקודמו - השירים היו מגוונים באורכם, פרחי שכלל את שירתו בשילוב מספר סגנונות מהגראולינג ועד שירה נקייה, והאלבום כולו נטה יותר לכיוון הפרוגרסיב במבנה השירים והמורכבות שלהם.
בנוסף, האלבום, רובו ככולו, עסק מפורשות בנושאים של דת ואמונה, שהפכו לקו מנחה בכל שנות יצירותיה של הלהקה.
הלהקה החלה את שיתוף הפעולה הארוך והפורה שלה עם אבי אגבבה, שסיפק את כלי ההקשה האתניים בכל אלבומיהם הבאים ואף בחלק מההופעות החיות.
זמן קצר לאחר הוצאת האלבום חתמה הלהקה בלייבל Century Media".
זמן קצר לאחר החתימה ב-Century Media, ב-1997, נפלה הלהקה לתרדמת יצירתית, כאשר חיכוכים נוצרו בין חברי הלהקה וכל אחד פנה לדרכו.
חברי הלהקה החלו לפנות לכיוונים שונים, מה שהיה הכרחי היות שאף אחד מהם לא יכול היה להתפרנס כמוזיקאי בלבד.
סוטיצקי טס למזרח הרחוק, סאסי התחתן והחל לעבוד בתחום ההיי טק, זילכה עבד כמוכר בחנויות מוזיקה שונות ופרחי הקים את חברת MDMA שהתמחתה בייבוא מוזיקת מטאל וטראנס לישראל.
לקראת סוף 2001 חזרה הלהקה להופיע בישראל ובטורקיה.
ב-2003 הלהקה קיימה לראשונה הופעה אקוסטית שבה ביצעה את שירי המטאל שלה בעיבודים שקטים.
באותה השנה הודיעה הלהקה על הקלטת אלבום חדש.
אולם, המתופף סמי בכר והקלידן איציק לוי לא שבו יותר לעבוד עם הלהקה.
עדן רבין הצטרף ללהקה כקלידן.
הלהקה גם גייסה לשורותיה את המתופף אבי דיאמונד, אף כי באלבום הוא עדיין אינו מוזכר כחבר להקה אלא רק כנגן.
גם הזמרת שלומית לוי החלה להשתתף באופן פעיל בשירה ובקולות רקע, ואף מלווה את הלהקה בהקלטותיה ובהופעות חיות עד היום.
האלבום השלישי, Mabool ("מבול", 2004) יצא שמונה שנים לאחר El Norra Alila.
היה זה אלבום הקונספט הראשון של הלהקה, ושיריו מהווים סיפור רציף המציג את גרסתה היצירתית של הלהקה לסיפור המבול התנ"כי.
פרחי טען שבנוסף לסיפור התנכ"י, שאבה הלהקה השראה מניסיונותיהם של אלון מיאסניקוב וחבריו בסיאנס.
האלבום נטה הרבה יותר לכיוון המטאל המתקדם, אף כי עדיין נשתמרו בו אלמנטים של דת' מטאל.
שני שירים מתוך האלבום זכו לווידאו-קליפים- "Ocean Land" ו"נורא אל נורא".
לאחר יציאת האלבום יצאה הלהקה לסבב הופעות בעולם, ואף השתתפה ב"פסטיבל העוד".
כשנה לאחר סיום האלבום, עזב עדן רבין את הלהקה מסיבות אישיות.
אורפנד לנד הכריזו על הפקת אלבום חדש ב-2006, ואף הוסיפו כי האלבום יופק על ידי סטיבן וילסון, סולן להקת פורקיופיין טרי ומחברי להקת בלקפילד (אותה ייסד יחד עם אביב גפן), אשר ברזומה שלו כמוזיקאי בולטת אף הפקת שלושה אלבומים של להקת המטאל המובילה אופת'.
וילסון טען שכאשר שמע את שני האלבומים הראשונים של הלהקה, התרשם עמוקות מהמוזיקה אך הרגיש שההפקה דורשת שיפור, ועל כן שמח מאוד להשתתף בהפקה.
הוא גם תרם חלק נוסף לאלבום כקלידן.
סיפור האלבום הוכרז כמלחמה בין האור לחושך, נושא שהלהקה נגעה בו קלות באלבומיה הקודמים אך הפעם החליטה להרחיב אותו.
ב-10 באוגוסט 2007, עלתה לאינטרנט ההודעה על עזיבתו של אבי דיאמונד מהלהקה, עקב "מיצוי שיתוף הפעולה בין אבי לבין הלהקה", ובמקומו הצטרף ללהקה מתן שמואלי מהמושב בית יוסף.
למרות זאת, הלהקה ביקשה מדיאמונד להקליט איתם את תפקידי התופים באולפן, ואילו שמואלי ליווה את הלהקה בהופעות החיות, ובנוסף צילם במסגרת לימודי הקולנוע שלו את הסרט "A Heaven You May Create" שסוקר את תהליך הקלטת האלבום ומקיים ראיונות עם חברי הלהקה.
האלבום יצא ב-25 בינואר 2010 בשם The Never Ending Way of OrWarrioR וזכה מיד לביקורות טובות.
על סגנון האלבום אמרה הלהקה, "הוא בין "אל נורא עלילה", שהיה מאוד מורכב וקשה, ל"מבול" - שהיה מאוד פרוגרסיבי ויחסית קומוניקטיבי וקליט".
גם באלבום זה הופק קליפ, הפעם לשיר "Sapari", המבוסס על מזמור תימני.
במאי של אותה השנה, הופיעה הלהקה כמופע פתיחה למטאליקה בישראל, וחברי הלהקה הודו שהדבר היווה להם כבוד רב.
קירק האמט, הגיטריסט המוביל של מטאליקה, המליץ בעצמו על אורפנד לנד.
בסוף 2011 הוציאה הלהקה DVD בשם "The Road To Or Shalem", שכלל הקלטות של הופעות חיות, סרט דוקומנטרי ובונוסים אחרים, כולל מספר הופעות משותפות עם יהודה פוליקר וסטיבן וילסון.
בנוסף, יצאה הלהקה לסיבוב הופעות באירופה עם שתי להקות מתוניס ומאלג'יר.
פרויקטים אחרים, חן בלבוס מחליף את מתי סוטיצקי
ב-11 ביוני 2012 הודיע גיטריסט הלהקה מאז הקמתה, מתי סוטיצקי, על עזיבתו עקב סיבות אישיות.
הלהקה הביעה צער רב על עזיבתו, ועם זאת בדומה לעזיבת חברים קודמים הודתה שיש מקום לשיתוף פעולה עתידי איתו.
במקומו של סויטצקי הצטרף ללהקה חן בלבוס.
חן, אחיו של אורן שניגן עם הלהקה בימיה הראשונים, היה מיודד עם הלהקה ובפרט עם פרחי מזה שנים, ועוד קודם להצטרפותו ניגן בה לעיתים כגיטריסט-מחליף.
באותה שנה הופיעה הלהקה בפסטיבל הפיוט בירושלים, בשיתוף פעולה עם קובי אפללו, וכן בפסטיבל הפרוגסטייג' בחוף דוגית שבכנרת, שבו התארחו להקות רוק מתקדם מכל העולם.
באוקטובר 2012 הקימו מעריצי הלהקה עצומה הקוראת להעניק ללהקה פרס נובל לשלום בעקבות פעילותיה ברחבי העולם.
על העצומה חתמו עד היום אלפי אנשים.
בסוף שנת 2012 החלו חברי הלהקה לעבוד על אלבום חדש.
הפקת האלבום החלה באיסטנבול, ישראל ובשוודיה.
להקלטת האלבום הצטרף המתופף-לשעבר סמי בכר, שזה לו שיתוף הפעולה הראשון עם הלהקה מאז האלבום "El Norra Alila" ב-1996. האלבום "All Is One" יצא ביוני 2013.
בשנת 2014 יוסי סאסי עזב את הלהקה לטובת התמקדות בקריירה האישית והוצאת אלבום סולו שני, לאחר עזיבתו של יוסי סאסי, עידן אמסלם החליף אותו.
בינואר 2018, הלהקה הוציאה את אלבומה השישי, Unsung Prophets & Dead Messiahs.
בספטמבר 2018, אורפנד לנד זכתה בפרס הקליפ הטוב ביותר בפרסי מוזיקת הפרוגרסיב בלונדון, עבור הקליפ לשיר "Like Orpheus" מתוך האלבום.
הלהקה משלבת מספר סגנונות מוזיקליים, ומתנסה אף באקסטרים מטאל, כשייחודה הוא שילוב אלמנטים של מוזיקה מזרחית אתנית.
בתחילת דרכה של הלהקה, היא התנסתה בסגנונות דת' מטאל כמו דת'-דום, פרוגרסיב דת' מטאל ודת' מטאל מלודי, בשילוב עם סגנון האוריינטל מטאל שבו הלהקה חלוצה וידועה במיוחד.
מאז האלבום Mabool - The Story of the Three Sons of Seven מ-2004, הלהקה החלה להתרחק מסגנון הדת' מטאל, לטובת מאפיינים "נקיים" יותר של פרוגרסיב מטאל, אך המשיכה לנגן בסגנון האוריינטל פולק מטאל.
מרבית הטקסטים של אורפנד לנד קשורים ברוחניות, בחלק מהמקרים בפן הדתי ובחלק לא, אף על פי שאף אחד מחברי הלהקה אינו דתי.
גם פרחי וגם זילכה חזרו בתשובה במהלך חייהם ואף חזרו בשאלה.
את מרבית הטקסטים כותב קובי פרחי בשיתוף פעולה עם אלון מיאסניקוב.
הלהקה שיתפה פעולה עם מגוון מוזיקאים מישראל ומרחבי העולם, ביניהם קובי אפללו בפסטיבל הפיוט, יהודה פוליקר ויהודה קיסר, סטיבן וילסון, מיראת', חלאס, ארקן, ארתווג, מטאליקה, Cathedral, Tiamat, ואיברהים טאליסס בטורקיה.
הלהקה הקליטה גרסת כיסוי ל-Estarabim - שירו של ארקין קוראי.
אחד משיתופי הפעולה הבולטים ביותר של הלהקה עוד מראשיתה היה עם משפחתו של יוסי סאסי: אחותו הדס סאסי תרמה את קולה בשני האלבומים הראשונים; אביו, דוד סהרון, שר את "שיר המעלות" באלבום "El Norra Alila", ואפילו סבתו תרמה את קולה לצהלולים.
מבין המוזיקאים הקבועים שעובדים עם הלהקה ניתן למנות את אברהם סלמאן, נגן קאנון ותיק ומוערך, אבי אגבבה ויציב כספי על כלי ההקשה, ושלומית לוי בשירה, בעיקר החל מהאלבום "Mabool".
בין שיתופי הפעולה הבולטים האחרים נכללים מקהלת מורן באלבום "Mabool", תזמורת נצרת באלבום החמישי, האחים עמרם (בניו של אהרון עמרם), מירה עוואד ומקהלת שחר באלבום "All Is One", שבו השתתפו גם המוזיקאים הישראלים יהודה פוליקר וקובי אפללו בהלחנת וכתיבת שניים מהשירים.
הלהקה הופיעה בשלל מדינות ופסטיבלים ברחבי העולם- בין השאר Open Air, Hellfest בצרפת ב-2006, פסטיבל Brutal Assault בצ'כיה, Evolution באיטליה, ו-Wacken.
במהלך ההופעות נוטים חברי הלהקה לעיתים להתלבש בפרטי לבוש מסורתי מדתות שונות - כאפיה, ציצית, שטריימל, וקובי פרחי נוהג לעיתים קרובות להתחפש לישו.
גם בתמונות שהתפרסמו בטרם יציאת האלבום "The Never Ending Way of OrWarrioR", היו לבושים חברי הלהקה בלבוש מסורתי, אך כשאלה המחופשים למוסלמים מעיינים בתנ"ך, ואילו אלה המתחפשים לחרדים מתפללים על שטיח מוסלמי.
חברי הלהקה הדגישו מספר פעמים את החשיבות שבלבוש המעורב בהופעות.
בשנת 2017, הגיטריסט המקורי של "ג'נסיס", סטיב האקט, הלהקה ביחד עם הזמרת הישראלית-ערבית, מירה עוואד, פרחי שר על באלבום של האקט, "The Night Siren" ובשיר "West to East".
האקט המשיך לעבוד עם אורפנד לנד והקליט סולו גיטרה לאלבום החדש של הלהקה.
באותה שנה הופיעה הלהקה בפסטיבל יערות מנשה.
בפסטיבל השתתפו בין היתר אביתר בנאי, אלון עדר, אסתר רדא, עדי-קשת כהן וגל דה פז.
ביוני 2021 הופיעה הלהקה בהיכל התרבות תל אביב בלווי תזמורת האופרה הקאמרית אשדוד עם 45 נגנים בניצוחו ובניהולו האמנותי של אלון שטרן, מקהלת Hellscore עם 16 זמרים וזמרות, והזמרת נועה גרומן.
אורפנד לנד זכתה להצלחה בין-לאומית, בעיקר ברחבי מדינות המזרח התיכון.
מוזיקאים ידועים בסצנת הרוק והמטאל הישראלית והעולמית כאחד, כגון יהודה פוליקר, קובי אפללו, סטיבן וילסון, קירק האמט, מחבר הספר "Heavy Metal Islam" מארק לוין ועוד רבים שיבחו את הסגנון המוזיקלי הייחודי שלהם.
היא גם נחשבת חלוצה בתחומה, שכן בתחילת שנות פעילותה, ז'אנר הפולק מטאל אך החל לצבור תאוצה, והשילוב בין מוזיקה מזרחית למוזיקת מטאל היה לא מקובל ונדיר יחסית, על אחת כמה וכמה בישראל.
יסודות ראשוניים של הסגנון נשמעו כבר בצליליה של הלהקה סיילם, אך הללו היו משניים יחסית.
במהלך שנות פעילותה של אורפנד לנד קמו להקות נוספות שפעלו במסגרת ז'אנר ה"אוריינטל מטאל" ופיתחו אותו.
בין אלה נמנות הלהקות הישראליות מלכאש, דיסטורטד ועם הספר, חלאס הפלסטינית, מיראת' מתוניס, ארקן ועוד.
לאורך השנים, אורפנד לנד שיתפה פעולה עם רבות מהן.
ברבות ממדינות המזרח התיכון נאסרת השמעת המוזיקה של הלהקה והדבר נחשב לכפירה, אך מעריציה שומעים אותה במחתרת.
הלהקה זוכה למעמד מיוחד בטורקיה, שם היא מבצעת הופעות באופן קבוע ואף קיבלה שם שלושה פרסים לשלום.
חברי הלהקה ביקשו אזרחות טורקית.
הלהקה הדגישה במספר הזדמנויות כי הם גאים בזהותם כישראלים וכיהודים.
הם נוהגים לצאת לסיבובי הופעות עם דגלי ישראל ולעיתים לובשים בגדים עם ההדפס "אור" או "אור-שלם"- הכינוי שלהם לירושלים.
במהלך סבב הופעות באירופה ב-2024, שהתנהל במקביל למלחמת חרבות ברזל, הלהקה נתקלה בניסיון לבטל את הופעתה בברצלונה.
פעילי BDS ניסו להחרים את המופע ובהמשך איימו להחרים את המועדון במידה והוא יארח להקה ישראלית.
הפעילים ניסו לגייס תמיכה המונית דרך רשתות חברתיות.
ניסיון זה לא צלח, וההופעה התקיימה כסדרה, בזמן שמחוץ לשערי המועדון התקיימה הפגנה נגד ישראל, בנוכחות כוחות המשטרה.
לאחר ההופעה בדף הפייסבוק שלהם הלהקה הבהירה כי העמדה שלהם היא ניסיון לאחד ולפייס צדדים עוינים, דבר שעומד בניגוד לגישת BDS שבאה לפלג ולשסע.
קובי פרחי - שירה, גראולינג (1991–היום).
חן בלבוס - גיטרה חשמלית, גיטרה אקוסטית, שירת רקע, פסנתר, קסילופון (2011–היום)
מתן שמואלי - תופים (2007–היום)
עידן אמסלם - גיטרה חשמלית, בוזוקי, גיטרה אקוסטית (2012–2014: נגן הופעות, 2014–הווה: חבר להקה)
יוסי סאסי - גיטרה חשמלית, גיטרה אקוסטית, בוזוקי, ג'ומבוש, עוד, שירה (1992–2014).
יציב כספי - כלי הקשה
שלומית לוי - זמרת נשית, שירה מסורתית ופיוטים
נועה גרומן - זמרת נשית, סופרן
הוא כולל מספר קטעים מאלבומים קודמים של אורפנד שהוקלטו בהופעה חיה בגרסה אקוסטית וצורף למהדורה המוגבלת של האלבום "Mabool" ."Mabool" ו-"Ararat" יצאו במהדורה מוגבלת של 500 עותקים על גבי תקליט ויניל.
אוּרְפָלִים הם היהודים יוצאי העיר אורפה, שנמצאת כיום במחוז דרום-מזרח אנטוליה בטורקיה.
העיר שוכנת בחבל הארץ כורדיסטן, ועל כן האורפלים נחשבים לחלק מיהדות כורדיסטן, אף שרובם לא דברו כורדית וארמית אלא ערבית וטורקית, והם נבדלו משאר הקהילות בכורדיסטן האיראנית והעיראקית.
היהודים יוצאי העיירות הקרובות, סוארק (מכונים "סוארקלים") וצ'רמיק ("ג'רמוקלים" או "צ'רמוקלים"), מכונים גם הם אוּרְפָלִים.
זאת בגלל הקרבה הגאוגרפית הרבה בין הקהילות, וכן בגלל קשרי החיתון הרבים בין שלוש הקהילות.
על פי כמה מסורות, אורפה היא אור כשדים שבמקרא, על אף שאין זו העמדה הרווחת בקרב ארכאולוגים.
נוסח תפילות הקהילה חסר תפילות שנוספו בתקופת בית שני או לאחריו.
מכאן, מניחים שקהילה זו התגוררה באורפה קרוב ל-2500 שנים, כלומר יהודי אורפה הם צאצאי גולים של בית המקדש הראשון.
בהגיעם לירושלים בסוף המאה ה-19 ותחילת המאה ה-20 הקימו האורפלים בתי כנסת נפרדים והמשיכו לבדל עצמם מן הקהילה הכורדית בירושלים.
הם נהגו לציין בחגים את נוסח תפילתם הייחודי לאורפה.
בהמשך חברו בני הקהילה לעולים מפרס וכורדיסטן ועל כן צאצאי האורפלים כיום עושים שימוש בנוסח התפילה הספרדי.
שם משפחתם של רבים מיהודי אורפה הוא לוי.
על מנת להבחין בין משפחות לוי השונות בקהילה, נוסף לעיתים לשם כינוי, כגון לוי עבוד, לוי אסלן ולוי חממי.
שמות משפחה אורפלים נוספים הם סולימאן באשר, מזרחי, גילה (גיל), יגן, גזולי, לוי אורפלי ואורפלי.
רוב יהודי אורפה עלו לארץ ישראל בשנת 1896, זאת בעקבות פרעות הסולטאן עבדול חמיד השני כנגד הארמנים שהתרחשו באורפה ב-28 בדצמבר 1895. פרעות אלו סימנו את קץ עידן הרב-תרבותיות שאפיין את אורפה ואת אנטוליה במשך אלפי שנים.
בדרך לארץ ישראל עברו היהודים האורפלים בחלב (Aleppo) אשר בסוריה.
חלקם נשארו שם ועלו לישראל מאוחר יותר.
מקצת העולים התיישבו בטבריה, בראשון לציון, ורובם עברו לירושלים.
לראשון לציון הגיעו האורפלים מירושלים כפועלים בבציר הענבים מתוך צורך ביהודים חסונים שומרי מצוות שלא בוחלים בעבודה קשה כדי ליצר יין כשר.
האורפלים הוזמנו לעבודות הבציר והקטיף הן על ידי הנהלת היקב והן על ידי איכרי המושבה.
בתחילה היו משתכנים בחצרות, ברפתות ובמחסני האיכרים ובסיום הבציר היו חוזרים לירושלים; אך ב-1902 עם התרחבות המשפחות והגעת משפחות נוספות, דוגמת משפחות באשר, מזרחי, מימון, בן אהרון אורפלי וניסים, החלו לעבור למגורי קבע.
משפחת בני סולימאן קיבלו אדמות במזרח המושבה וייסדו את "שכונת האורפלים".
ראשון העולים מאורפה שהגיע לראשון לציון היה יצחק סולימאן, אשר הגיע למושבה בשנת 1902, בגיל 15.
כך כתב עליהם אהרן מרדכי פריימן, ממייסדי המושבה את בואם של יהודי אורפה לראשון לציון בקיץ תרס"ט 1909:
היום ניתן למצוא שם את גן האורפלים ואת בית הכנסת "מקור חיים" של העדה שפעיל מאז שנת 1910 ושימש גם כביתו של הרב חיים דוד הלוי יליד ירושלים שמשפחתו עלתה מבורסה שבטורקיה.
בית הכנסת של עדת האורפלים בירושלים ברחוב בצלאל, נבנה בשנת תרצ"ו.
בית הכנסת הוא המוסד הרשמי היחיד של העדה האורפלית בירושלים.
סמוך אליו באותו רחוב, שוכן בית הכנסת של עדת הג'רמוקלים.
בתורת החישוביות ובתורת הסיבוכיות, אורקל (לעיתים נקרא בעברית גם פונקציית אוב) היא מכונה מופשטת שבאמצעותה נחקרות בעיות הכרעה.
ניתן לדמות אותה לקופסה שחורה, שמחוברת למכונת טיורינג, ושיש לה יכולת להכריע בעיה מסוימת בצעד חישוב יחיד.
הבעיות עשויות להיות מכל מחלקת סיבוכיות, וניתן להשתמש אף בבעיות שאינן ניתנות לחישוב כלל, כגון בעיית העצירה.
מכונת טיורינג עם אורקל היא מכונת טיורינג בעלת שני סרטים, שיש באפשרותה לתת לאורקל הוראה להחליף את הקלט שעל אחד הסרטים של המכונה בפלט החישוב של האורקל עבור אותו קלט.
הוראה זו נחשבת לצעד חישוב יחיד.
ניתן להגדיר גם מכונת טיורינג עם יותר מאורקל אחת, ואף עם אינסוף אורקלים.
שימוש נפוץ באורקלים הוא יצירת קשר בין שאלות פתוחות שונות, העוסקות בהיותן של פונקציות ניתנות לחישוב או ניתנות לחישוב בזמן ריצה פולינומי.
זאת כיוון שמושג האורקל מאפשר להגדיר היררכיה בין פונקציות מהטבעיים לעצמם.
פונקציה נחשבת לניתנת לחישוב מתוך הפונקציה אם ניתן לחשב את , על ידי מכונת טיורינג לדוגמה, כאשר משמשת כאורקל.
הגדרה כזו יוצרת קדם-סדר על אוסף הפונקציות הנבחר.
באופן הזה, כאשר נבחר בתור הקבוצה את כלל הפונקציות מהטבעיים לעצמם, ניתן להגדיר את דרגות טיורינג ואת יחס הסדר החלקי של "ניתנות לחישוב".
ניתן ליצור את אותה ההגדרה גם על שפות.
כמו כן, ניתן לעדן את היחס על ידי דרישה שזמן החישוב של מתוך יהיה פולינומי, ליניארי וכו'.
לדוגמה, עבור דרישה של זמן חישוב פולינומי ועל ידי בחירה מתאימה של אוסף הפונקציות או השפות, מתקבלת ההיררכיה הפולינומית.
קיומה של רדוקציה חישובית מפונקציה לפונקציה , היא למעשה מקרה פרטי של הטענה, לפיה קיים אלגוריתם לפונקציה בהינתן אורקל לפונקציה .
באופן דומה, משמעות קיומה של רדוקציה פולינומית מפונקציה לפונקציה , היא למעשה קיומו של אלגוריתם בעל זמן ריצה פולינומי לפונקציה בהינתן אורקל לפונקציה .
לעיתים נוהגים לכנות רדוקציות במובן הרגיל בתור "רדוקציות קארפ" ולדבר גם על "רדוקציות טיורינג" כשהכוונה לאלגוריתם המחשב את באמצעות אורקל ל- (אלגוריתם שיכול לקרוא ל- פעמים רבות על קלטים רבים ושונים, להבדיל מהקריאה הבודדת של רדוקציית קארפ).
אורקוס (שם מלא: 90482 אורקוס; באנגלית: 90482 Orcus) הוא כוכב לכת ננסי וגוף טרנס-נפטוני בחגורת קויפר (KBO) שהתגלה על ידי מייקל בראון, צ'אד טרוחיו ודייוויד רבינוביץ ב-17 בפברואר 2004. לאורקוס ירח אחד בשם ואנת'.
תחת הקווים המנחים של ועדת השמות האסטרונומיים הפועלת תחת האיגוד האסטרונומי הבינלאומי (IAU), גופים בעלי מסלול דומה לפלוטו יקבלו שמות של אלי השאול.
אחת ההצעות כללה את שמו של אורקוס אל המתים במיתולוגיה הרומית.
השם אושר ופורסם ברבים ב-22 בנובמבר 2004.
מסלולו של אורקוס דומה למסלולו של פלוטו מלבד העובדה שהאפהליון מעל מישור המילקה ובכיוון מנוגד.
למרות שבנקודה מסוימת מסלולו חוצה את מסלול נפטון, התהודה בין שני הגופים מראה כי אורקוס תמיד נמצא במרחק רב ממנו היכן שהמרחק הזוויתי ביניהם תמיד 60 מעלות.
אורקל מסדי נתונים (Oracle Database) היא מערכת לניהול מסד נתונים רלציוני (RDBMS), שפותחה על ידי תאגיד אורקל האמריקאי.
מייסדי החברה הם לארי אליסון וידידו ועמיתו לעבודה בוב מיינר ואד אוטס, אשר הקימו חברת ייעוץ בשם "Software Development Laboratories (SDL)" ופיתחו את מסד הנתונים המקורי בשם אורקל.
הם כינו את המוצר בשם אורקל על שם קוד פרויקט ה־CIA שבו הם עבדו כאשר עבדו לפני כן בחברת Ampex.
מסד הנתונים של אורקל מורכב משני גורמים עיקריים: Instance ושטח האחסון.
רכיב ה־Instance עצמו מורכב מתהליכי מערכת הפעלה מצד אחד וממבני זיכרון שונים מצד שני.
מבני הזיכרון בהם משתמש מסד הנתונים נקרא SGA (Shared or System Global Area) והוא ממוקם בצד השרת.
ה־SGA מכיל בתוכו בדרך כלל מטמון של נתונים או תוכניות שירות, פקודות SQL שהורצו לאחרונה ותוכניות ההפעלה שלהן ומידע על המשתמשים.
בנוסף לשטחי אחסון, מסד הנתונים מורכב גם מקובצי redo logs אשר שומרים את ההיסטוריה של התנועות.
מידע זה מסייע במידת הצורך לשיחזור מסד הנתונים ועבור שכפול המידע למסדי נתונים אחרים.
מסד הנתונים אורקל שומר את המידע על אמצעי אחסון שונים.
ניתן להתבונן בצורת האחסון בשתי דרכים: הצורה הלוגית – שימוש ב־tablespaces ובצורה הפיזית של שמירת קובצי מידע (data files).
כל tablespace יכול להכיל מבחר של סוגי מידע במקטעים שונים (segments): אינפורמציה טבלאית, אינדקסים וכדומה.
מקטעי מידע אלה יכולים להיות מורכבים ממקטע מידע אחד היותר הנקרא extent.
ה־extents מורכבים אף הם ממקטעי מידע רציפים של בלוקים ברמת מערכת ההפעלה.
הבלוקים הם היחידה הבסיסית בה מאוחסנים הנתונים במסד הנתונים.
ברמה הפיזית, קבצים מורכבים מבלוקי מידע בגדלים משתנים (בדרך כלל לפי מערכת ההפעלה).
אורקל מנהל את השימוש במבנה הנתונים שלה בעזרת מידע הנשמר ב־tablespace ייעודי בשם SYSTEM.
ב־tablespace זה מסד הנתונים שומר את מילון המידע שלו ולעיתים קרובות גם את האינדקסים ואשכולות של טבלאות שונות.
מגרסה 8i, ניתן להגדיר tablespaces כך שאלו ינוהלו באופן מקומי בתוך כותרת (header) הקבצים המרכיבים את ה־tablespace עצמם ולא באמצעות שימוש ב־tablespace חיצוני.
ישנה אפשרות לכתוב, לאחסן ולהריץ פרוצדורות ופונקציות בתוך מסד הנתונים.
מסד הנתונים תומך כיום במספר שפות: PL/SQL – שפה פרוצדורלית קניינית של חברת אורקל או בשימוש בשפת תכנות מונחית עצמים – Java אשר מופעלת ישירות מתוך מסד הנתונים.
ישנה אפשרות נוספת של כתיבת קוד חיצוני למסד הנתונים באמצעות השפות C או פסקל ולהשתמש בהן מתוך מסד הנתונים.
גרסאות ישנות יותר של מסד הנתונים אורקל (לפני גרסה 10g) הכילו משתמש לדוגמה בשם scott.
לאחר סיום תהליך ההתקנה המשתמש יכול היה להתחבר לתוך מסד הנתונים באמצעות שם המשתמש scott והסיסמה tiger.
האגדה מספרת ששם הסכמה "scott" נוצר בעקבות שמו של ברוס סקוט, אחד מעובדיה הראשונים של SDL וחתולו בשם Tiger.
אירועים חשובים מבחינת החברה והטכנולוגיה
(RSI) ומציגה בפעם הראשונה את המוצר "מסד הנתונים היחסי אורקל" (גרסה 2) בצורה מסחרית.
גרסה זו לא תומכת בתנועות אבל מממשת ממשק בסיסי של SQL, שאילתות ו־joins.
החברה מעולם לא הוציאה את גרסה 1 של התוכנה וזה היה "טריק שיווקי".
1983 – RSI משנה את שמה ל"אורקל" (Oracle Corporation) וממצבת את עצמה באמצעות מוצר הדגל שלה.
בשנה זו שוחררה גרסה 3 אשר נכתבה מחדש בשפת C ותמכה בפעולות COMMIT ו־ROLLBACK לצורך תנועות.
גרסה 3 הורחבה גם מעבר לפלטפורמות ה־Digital VAX/VMS והחלה לתמוך גם בסביבות Unix.
בגרסה זו החלה תמיכה במספר מעבדים בו זמנית (SMP).
1984 חברת אורקל מוציאה את גרסה 4 ומציגה את "עקביות הקריאה" (read-consistency) – עקרון המבטיח שהנתונים החוזרים משאילתא נכונים לתחילת פעולתה ולא ישתנו בזמן ריצתה.
משנת 1985 ואילך, חברת אורקל החלה לתמוך בתצורת שרת־לקוח ובשילוב רשתות נתונים שהחלו נפוצות באמצע שנות השמונים של המאה העשרים אורקל החלה תמוך בשאילתות מבוזרות החל מגרסה 5 של החברה.
1989 – חברת אורקל מציגה כלים אפליקטיביים ומפתחת מוצר ERP בשם Oracle Financials המבוסס על מסד הנתונים שלה.
גרסה 6 יוצאת ומוסיפה תמיכה ב־PL/SQL, נעילות ברמת השורה וגיבויים "חמים".
1992 – אורקל מוציאה את גרסה 7h (ה־h מייצגת את המילה datawareHouse).
1997 – אורקל מוציאה את גרסה 8 אשר תומכת בפיתוח מונחה עצמים ותמיכה באפליקציות מולטימדיה.
אף על פי ששמה דומה לגרסה שיצאה בשנת 1997, גרסה זו מציגה שינויים רבים במוצר ומיועדת לתמיכה באפליקציות אינטרנט אשר הפכו לנפוצות ביותר.
ה־i מייצג את המילה Internet.
בגרסה זו הוצגה לראשונה התמיכה הטבעית בJVM.
2001 – אורקל מציגה את גרסה 9i עם למעלה מ־400 תכונות חדשות הכוללות את היכולת לקרוא ולכתוב מסמכי XML.
בגרסה זו גם מתווספת האפשרות ליצור אשכולות של מסדי נתונים באמצעות המוצר Oracle Real Application Clusters.
ה־g מסמלת "Grid" בניסיון שיווקי לדחוף את מסד הנתונים ולמצב אותו כמוכן למחשוב סריגי.
2005 – אורקל מוציאה גרסה משופרת של 10g המכונה 10gR2 ובו היא מציגה יכולת לשלוף נתונים הנכונים לנקודת זמן (קרובה) מבלי להתחשב בתנועות ובשיפור התחזוקה העצמאית של מסד הנתונים.
כמו כן הוצגו שינויים מרחיקי לכת בניהול הזיכרון של התוכנה.
2006 – אורקל מציגה את גרסה 11g אך לא משחררת גרסה רשמית.
2007 – אורקל מוציאה את גרסה 11g לחלונות ולינוקס.
2009 – אורקל רוכשת את סאן מיקרוסיסטמס בסכום של 7.4 מיליארד דולר.
2013 – אורקל מציגה את גרסת 12c – ניהול מסדי נתונים בענן וכן יכולות נוספות רבות לכתיבה, ביצועים וניהול, בין היתר unplugged database.
החל מגרסה 7 של המוצר, אורקל שינו את שיטת מספור הגרסאות שלה כך שיכילו גם את מספר השחרור (Release) של הגרסה בנוסף למספרה הרשמי.
מספרי הגרסאות החל מגרסה 7 הם:
Oracle Database 11g Release 1: 11.1.0.7 (גרסה פעילה – עדכון אחרון בספטמבר 2008)
Oracle Database 11g Release 2: 11.2.0.2 (גרסה פעילה – עדכון אחרון בנובמבר 2010)
1979 – הראשונים בשחרור מסד נתונים מסחרי מבוסס SQL.
1983 – הראשונים לתמוך במסד נתונים המאפשר שימוש במספר מעבדים במקביל.
1986 – הראשונים ליצור מסד נתונים מבוזר.
1993 – הראשונים לתמוך לחלוטין ב־ANSI SQL.
1995 – הראשונים לתמוך במסד נתונים הפועל ב־64 סיביות.
1997 – הראשונים ליצור מסד נתונים מבוסס רשת (web).
1998 – הראשונים לספק תמיכה טבעית במנוע Java – JRE.
1999 – הראשונים לשחרר מסד נתונים טבלאי מסחרי לסביבת לינוקס.
1999 – הראשונים לשחרר מסד נתונים התומך ב־XML.
2001 – הראשונים לשחרר מסד נתונים התומך במחשוב סריגי המשתף את כל המשאבים בין המחשבים בצביר.
מעבר לגרסאות השונות שפורטו, אורקל סיפקה "מהדורות" שונות של מסד הנתונים – בעיקר לצורכי רישוי ושיווק.
Standard Edition – הכילה גרסה בסיסית של יכולות מסד הנתונים.
Enterprise Edition – הכילה תוספת של תכונות מעבר לגרסה הבסיסית – בעיקר בתחום הביצועים והאבטחה.
Standard Edition One – הוצגה בגרסה 10g – גרסה מוחלשת המסוגלת לעבוד עד שני מעבדים בלבד.
Express Edition – הוצגה בשנת 2005 והציעה שימוש חופשי לפלטפורמות חלונות ולינוקס עם הגבלה לשימוש על מעבד אחד, 4 גיגה של נתוני משתמש וגיגה אחד של זיכרון בלבד.
Oracle Personal Edition – מוצר בעל היכולות של Enterprise Edition עם הגבלת השימוש לתחנת עבודה אחת.
Oracle Lite – גרסה של מסד הנתונים המיועדת בעיקר לשימוש על מחשבים ניידים ותחנות עבודה עם ובלי replication מול מסדי נתונים מרוחקים.
לפני גרסת 9i, חברת אורקל תמכה במספר גדול של מערכות הפעלה וסביבות עבודה.
מאז גרסת 9i אוחדו הגרסאות לתמיכה במספר מצומצם יותר של מערכות הפעלה.
מערכות הפעלה הנתמכות בגרסה 10gR2
Microsoft Windows x86-64 (AMD64/EM64T) – תמיכה בפלטפורמה אשר לא הייתה קיימת בגרסאות קודמות.
פלטפורמות הנתמכות בגרסה 10gR1 הן הפלטפורמות הנתמכות בגרסה 10gR2 בתוספת
מערכות הפעלה הנתמכות בגרסה 9iR2 הן הפלטפורמות הנתמכות בגרסה 10gR1 ובתוספת
אורציון ברתנא (נולד ב-12 במאי 1949, ד' באייר ה'תש"ט, בתל אביב) הוא סופר, משורר, מסאי, פרופסור וחוקר ספרות ישראלי.
מחקרו עוסק ביחסי הספרות והפילוסופיה בספרות העברית והעולמית.
כיהן כדיקן וכראש החוג לספרות באוניברסיטת אריאל, עורך את כתב העת 'מורשת ישראל' שמוציאה האוניברסיטה.
היה יושב ראש אגודת הסופרים העברים, ונשיא פא"ן בישראל.
שימש יו"ר המועצה לספריות ציבוריות במשרד התרבות והספורט, וחבר המועצה להשכלה גבוהה.
ילדותו של ברתנא תוארה באופן מליצי בספריו של אביו, המשורר מרדכי ברתנא.
בגיל ארבע עשרה פרסם את שירו הראשון במגזין "הפועל הצעיר", ואת ספר השירה הראשון שלו הוציא לאור בשנת לימודיו האחרונה בבית הספר התיכון.
ברתנא למד ספרות עברית ופילוסופיה כללית לתואר ראשון ושני באוניברסיטת תל אביב.
את הדוקטורט שלו הגיש בשנת 1980 באוניברסיטת בר-אילן.
מאז שנת 1971 לימד ברתנא ספרות עברית בכל האוניברסיטאות בארץ, להוציא האוניברסיטה העברית, ובכללן: אוניברסיטת בן-גוריון, אוניברסיטת בר-אילן, אוניברסיטת תל אביב, אוניברסיטת חיפה, ובמחלקה ללימודים הומניסטיים ואמנויות בטכניון, חיפה.
ברתנא ייסד את המחלקה למורשת ישראל באוניברסיטת אריאל, עמד בראשה, הקים את התוכנית לתואר שני במורשת ישראל, ועמד בראשה ואת החוג לספרות ועמד בראשו.
כמו כן הוא שימש פרופסור במכללת סמינר הקיבוצים בתל אביב.
באוניברסיטת אריאל הוא משמש עורך לכתב-העת ליודאיקה, מורשת ישראל, שכרך עשרים שלו ראה אור בינואר 2022. באוקטובר 2018 ייסד את כתב העת 'נכון', כתב עת לאטופיה ולדיסטופיה בספרות, שרואה אור מידי שישה חודשים.
גיליון שני רואה אור באפריל 2019. עד אפריל 2022 יצאו לאור 8 גליונות של כתב העת.
ברתנא חבר מאז 1975 באגודת הסופרים העבריים וכיהן כיושב-הראש שלה בשנים 2000-1995. לפני כן, בשנים 1995-1989 היה עורך ביטאונה הספרותי מאזנים.
כיהן כנשיאו של מועדון "פא"ן" בישראל.
הוא ממקימי ומנהלי האגודה הישראלית למדע בדיוני ולפנטסיה.
ברתנא הוציא לאור עשרה ספרי שירה, שני רומנים, ארבעה קבצים של סיפורים קצרים, שישה ספרי מחקר ספרותי וארבעה ספרי ביקורת הספרות.
שירים בודדים תורגמו לשלוש עשרה שפות ובכללן: אנגלית, איטלקית, פולנית, סינית, ספרדית, רוסית, צרפתית, שוודית, רומנית, ערבית וגיאורגית.
לאחרונה, בהוצאת עמדה, הופיע הרומן שלו, 'המקום שבו הכל מתחיל' על ילד בן שלוש עשרה, המתעורר בבית חולים באמצע הלילה ומבלה בו וסביבו שבוע של התנסות מופלאה.
בשבוע האחרון של דצמבר 2011 הופיע בהוצאת 'ה.
לייוויק' ספרו, 'הים כמו באהבה', ספר שירים דו-לשוני, ובו מבחר שירים שתורגמו ליידיש.
ברתנא זכה בפרסי ספרות רבים בהם פרס וולנדרוד, פרס קוגל מטעם עיריית חולון, פרס טלפיר, מלגת וולף, פרס ברנר שהוענק לו כהערכה לשירתו בשנת 1997, פרס ראש הממשלה ליצירה על שם לוי אשכול לשנת תשנ"ח 1998, הוא אף זכה פעמיים בפרס ברנשטיין על ביקורת ספרותית.
בשנת 2010 התמנה על ידי שרת התרבות והספורט לימור לבנת ליושב ראש המועצה לספריות ציבוריות.
בתפקיד זה שימש עד שנת 2017. בשנת 2012 מונה, בהמלצת שר החינוך גדעון סער, כחבר במועצה להשכלה גבוהה, עד 2017.
אורציון ברתנא גר בתל אביב, נשוי ללאה, ולהם ארבעה בנים.
בנו ברק הוא עיתונאי ודוקטורנט לספרות באוניברסיטת תל אביב.
תל אביב, הקיבוץ המאוחד, תשל"ה 1975
מנדלי מוכר ספרים: עיון ביקורתי במיכלול יצירתו של אברמוביץ'.
תל אביב, ספרית פועלים, תש"ם 1980.
תחנות ותמורות באמנות הסיפור של מרדכי דוד ברנדשטטר.
תלושים וחלוצים: התגבשות המגמה הנאו-רומנטית בספורת העברית.
תל אביב, ספרית פועלים, תשמ"ו 1985.
תל אביב, ספרית פועלים, תשמ"ז 1987.
זהירות, ספרות ארץ-ישראלית: מגמות בשירה, בסיפורת ובביקורת בישראל.
תל אביב, פפירוס, תש"ן 1989 (דיון ביצירתם של יורם קניוק, יצחק אוורבוך אורפז ודוד שחר).
תל אביב, הקיבוץ המאוחד, 1991.
שמונים: ספרות ישראלית בעשור האחרון.
תל אביב, אגודת הסופרים העברים בישראל, 1993.
תל אביב, הקיבוץ המאוחד, 1993.
השעות הטובות הן שעות הלילה.
תל אביב, ספרית מעריב, תשנ"ה 1994.
אבי, פגישת ביניים: שירתו של ב.
בני ברק, הקיבוץ המאוחד, תשס"א 2001.
בני ברק, הקיבוץ המאוחד, 2003.
אולי (תל אביב: תמוז, 2006), ציורים - דני קרמן
ספרות ופילוסופיה: נקודות מפגש: מספר היבטים ספרותיים בפילוסופיה ומספר היבטים פילוסופיים בספרות העברית מאז המאה התשע-עשרה ירושלים: כרמל, תשס"ח 2008
המקום שבו הכול מתחיל, תל אביב, עמדה, 2011.
תל אביב, בית לייוויק, תשע"ב 2012.
החידה הרומנטית של 'כוכבים בחוץ'.
בסיפור עצמו, ירושלים ותל אביב, כרמל ועמדה, תשע"ט 2019
הצעיר הבודד בסיפורת העברית (1899-1908) / יצחק בקון.
תל אביב, אגודת הסטודנטים - אוניברסיטת תל אביב, תשל"ח 1978.
מרדכי: ליקט, הקדים והוסיף ביבליוגרפיה, אורציון ברתנא.
שועלים במעלית: סיפורים / שלמה זמיר, בהשתתפות אברהם קנטור.
תל אביב, ספרית פועלים, תשנ"ו 1996.
מורשת ישראל: כתב עת ליהדות ולציונות.
המרכז האוניברסיטאי אריאל בשומרון, עד סוף 2014 כבר הופיעו אחד-עשר כרכים.
אורקני או איי אורקני הם קבוצת איים (ארכיפלג) בצפונה של סקוטלנד, כ-14 ק"מ צפונית לקיית'נס.
20 איים מתוך 70 איי קבוצת האיים מיושבים.
הגדול באיים נקרא מיינלנד והוא האי התשיעי בגודלו מבין איי בריטניה הגדולה.
המרכז האדמיניסטרטיבי של האיים והגדול ביישובי האיים הוא קירקוול.
אורקני מהווה אחת מ-32 המועצות המקומיות של סקוטלנד, וכן אזור בחירה השולח נציגים לפרלמנט הסקוטי.
באיים נתגלו שרידים מהתקופה הנאוליתית ולפיהם מסיקים כי איי אורקני היו מיושבים מאז שנת 3500 לפנה"ס לערך; ראשית התיישבו באיים שבטים נאוליתיים ומאוחר יותר שבטים פיקטים.
בשנת 875 סופחו האיים לנורווגיה ובשנת 1472 סופחו לסקוטלנד.
האתרים הנאוליתיים סקארה ברי, טבעת ברודגאר, מיס האו והאבנים הניצבות בסטנס וסנט קילדה הוכרזו אתר מורשת עולמית של אונסק"ו.
שמם של האיים אוזכר לראשונה על ידי הגאוגרף הרומי קלאודיוס תלמי (בצורה "אורקדס" –Orcades).
שמם הגאלי של האיים היה "אינסי אורק" – "איי האורקים" כאשר המונח "אורק" משמעו "חזיר בר".
כאשר המתיישבים הוויקינגים הגיעו לאי הם הבינו את המילה "אורק" במשמעות "כלב ים" ("אורקן" – orkn בנורדית עתיקה) – וכך נוצר הצירוף "אורקן-איאר" (Orkneyjar) – כאשר הסיומת "איאר" משמעה אי.
השם קוצר ל"אורקני" בשפה האנגלית.
בחפירות ארכאולוגיות שנערכו בשנת 2007 התגלה באי אגוז לוז חרוך המתוארך לשנת 6820–6660 לפנה"ס המעיד על התיישבות של שבטים נודדים נאוליתיים באיים.
יישוב הקבע הראשון הידוע באיים התגלה בקנא הוור שבאי פאפא וסטריי.
יישוב זה מתוארך לשנת 3500 לפנה"ס.
סקארה ברי הוא יישוב נאוליתי שנשתמר עד ימינו, ונחשב ליישוב הנאוליתי השמור ביותר שהתגלה, מתוארך לשנת 3100 לפנה"ס (היישוב מהווה כיום אתר מורשת עולמית).
שרידים נוספים שהתגלו מהתקופה הנאוליתית הם האבנים הניצבות בסטנס, מיס האו וטבעת ברודגאר.
מרבית היישובים הנאוליתיים באי ננטשו בשנת 2500 לפנה"ס לערך, ככל הנראה בשל שינויי האקלים.
במהלך תקופת הברונזה נבנו באיים מספר מבני אבן מעגליים, ככל הנראה למטרות טקסיות קהילתיות.
השימוש בברונזה הגיע לאיים בהשפעה סקוטית במשך תקופה ממושכת.
שרידים מועטים מתקופה זו נשתמרו ובהם גבעת פלמקייד ושרידי בתים בהולם פאריי.
בחפירות ארכאולוגיות שהתגלו באיים התגלו מבנים מעגליים אטלנטיים שנבנו בשנת 700 לפנה"ס לערך.
מבנים אלה התגלו באזור בו (Bu) שבמיינלנד, ובמחצבת פירוול (Pierowall) שבוסטריי.
אחד השרידים הידועים שנשתמרו באיים מתקופת הברזל הוא ברוך גורנס.
מטרת מבנים מעגליים אלה אינה ידועה, וארכאולוגיים חלוקים בדעותיהם לגבי השימושים האפשריים של המבנים.
בתקופת הפלישה של הרומאים לאיים הבריטיים, מוזכר "מלך אורקני" כאחד מ-11 המלכים המקומיים אשר הביעו נאמנותם לקיסר הרומאי קלאודיוס בשנת 43 בקמולדונום (קולצ'סטר של ימינו).
ככל הנראה לא כבשו הרומאים את האיים, אלא סחרו עימם.
לאחר נפילת האימפריה הרומית, הפכו האיים לחלק מממלכת הפיקטים הברטונית ובהמשך חלק מממלכת דאל ריאטה הגאלית, אולם זמן קצר לאחר תחילת ההשפעה הגאלית באיים נכבשו האיים על ידי הוויקינגים.
במהלך המאה השמינית והמאה התשיעית התיישבו נורדים רבים באיי אורקני ואיי שטלנד.
הוויקינגים הפכו את האיים לבסיס קבע במסעותיהם הימיים ופשיטותיהם על סקוטלנד ממערב אירופה.
הפשיטות הימיות אף פגעו בחופי נורווגיה, ובתגובה, כבש האראלד הראשון, מלך נורווגיה את האיים וסיפח אותם לנורווגיה בשנת 875.
רוגנוואל אייסטינסון קיבל את איי אורקני ושטלנד מידי האראלד כרוזנות כפיצוי על מות בנו בקרב בסקוטלנד.
רוגנוואל העביר את האיים לאחיו, סיגורד איינסטיינסון.
במותו של סיגורד ירש בנו של רוגנוואל את התואר רוזן אורקני ושטלנד, אולם לא הצליח לשלוט בפועל באיים, אשר נבזזו באותה עת על ידי דנים.
בנו של רונגוואל מחוץ לנישואים, טורפ איינאר השתלט על האיים, והחל את השושלת השלטת באיים.
ירש אותו בנו, תורפין מנפץ הגולגולות, אשר שיתף פעולה עם המלך הנורווגי המודח אריק גרזן הדם, אשר השתמש באיים כבסיס לתקיפות כנגד נורווגיה בשנת 945.
תושבי האיים התנצרו בהוראת מלך נורווגיה אולאף הראשון בשנת 995, בהסכמת רוזן האיים, סיגורד, נכדו של תורפין, וההגמון הראשון, הנרי מלאנד, הגיע לאיים בשנת 1035. בישוף האיים היה נתון לסמכותם של ארכיבישוף יורק וארכיבישוף ברמן בתקופות שונות בין המאה ה-12 למאה ה-15.